Галоўнае, што за апошнія гады беларускі электарат не столькі прызвычаіўся радасна трымцець у прадчуванні для многіх галоўнага свята года, колькі ламаць галаву, што яшчэ з боем Курантаў можна чакаць ад кіраўніцтва ўласнае краіны. Апошнія гастролі галоўнага чыноўніка дзяржавы па шэрагу прамысловых прадпрыемстваў, ягоныя эмацыйна-спантанныя (а можа, проста загадзя зрэжысараваныя і згуляныя небезталанным акторам?) рэфлексіі на сітуацыю на айчынных фабрыках ды заводах дазваляюць меркаваць, што нічога станоўчага блізкім часам ад вярхоўных уладаў чакаць не даводзіцца. Прычым, не толькі “пятай калонеале і простаму працоўнаму люду. Адзін прэзідэнцкі дэкрэт № 9, які нядаўна фактычна ўвёў ў Беларусі прыгоннае права і які ўжо выклікаў бурлівую рэакцыю ў грамадстве, чаго варты! 